Sega
Marty Bromley perusti yhtiön nimellä Standard Games vuonna 1940 Havaijilla, jossa yhtiö valmisti pelikoneita, flippereitä ja muita ajantappovälineitä Yhdysvaltain armeijan tukikohdissa työskenteleville sotilaille. Myöhemmin pelejä vietiin Japaniin, jossa yhtiön nimi oli Service Games. Nimi lyheni "SeGaksi". Vuonna 1952 yhtiö siirsi päämajansa ja suurimman osan toiminnastaan Japanin Tokioon. Segan Pohjois-Amerikan päämaja sijaitsee Los Angelesissa ja Euroopan yksikkö Lontoossa.
Seres
Seres perustettiin vuonna 1917 valmistamaan monenlaisia kotitalouksissa tarvittavia teknokemian tuotteita, kuten saapasrasvaa. Vuonna 1928 kehitetystä Sisu-pastillista tuli niin suosittu myyntiartikkeli, että muut tuotteet jäivät pian pois ja yritys keskittyi makeistuotantoon.